મુંબઈ : શેરબજારમાં આજે સંવત ૨૦૭૪ના છેલ્લા કારોબારી સેશનમાં ફ્લેટ કારોબાર રહ્યો હતો. બેંકિંગ અને એફએમસીજીના કાઉન્ટરો ઉપર વેચવાલી જાવા મળી હતી. બીએસઈ સેંસેક્સ ૪૧ પોઇન્ટ સુધરીને બંધ રહ્યો હતો. અલબત્ત સેંસેક્સ ૩૫૦૦૦થી નીચી સપાટીએ રહ્યો હતો. બીજી બાજુ નિફ્ટી છ પોઇન્ટ સુધરીને ૧૦૫૩૦ની ઉંચી સપાટીએ રહ્યો હતો. વ્યક્તિગત શેરોની વાત કરવામાં આવે તો સિપ્લાના શેરમાં પાંચ મહિનાની નીચી સપાટી જાવા મળી હતી. આજે પણ તેમાં ઉછાળો રહ્યો હતો. બીજી બાજુ અન્ય કેટલાક શેરોમાં સુધારો પણ રહ્યો હતો. સેક્ટરલ ઇન્ડેક્સની વાત કરવામાં આવે તો પીએસયુ બેંકના શેરમાં ઘટાડો રહ્યો હતો. નિફ્ટી પીએસયુ બેંક ઇન્ડેક્સમાં ૨.૨૩ ટકાનો ઘટાડો રહ્યો હતો. એફએમસીજીના શેરમાં સૌથી મોટો ઘટાડો જાવા મળ્યો હતો. ત્યારબાદ ઓટોના શેરમાં પણ મોટો કડાકો રહ્યો હતો. શેરબજારમાં આવતીકાલે બુધવારના દિવસે તથા ગુરુવારના દિવસે રજા રહેશે પરંતુ બુધવારના દિવસે મુર્હૂત કારોબાર રહેશે. આ મુર્હૂત કારોબારને લઇને પણ ઉત્સુકતા છે.